Dirijorul Coralei academice "Gavriil Musicescu" a Mitropoliei Basarabiei a fost tuns în monahism vineri de Mitropolitul Petru.
Slujba a avut loc la Paraclisul Mitropolitan "Sfântul Ioan Teologul", unde profesorul de canto Anton Dumbravă a depus voturile monahale.
Tânărul monah a primit numele de Gurie și a fost însoțit la călugărie de Arhimandritul Casian Teoreanu, Exarh al mănăstirilor din Episcopia Basarabiei de Sud.
Profesorul și dirijorul Anton Dumbravă este cunoscut pentru aportul său la valorificarea tinerelor talente.
Pe lângă corala mitropoliei, a fondat și condus corul de fete "Vivace", al Școlii de Arte "Alexei Stîrcea" din Chișinău, care a cucerit publicul și obținut numeroase premii în Republica Moldova și peste hotare.
Foto credit: Mitropolia Basarabiei